पाएं अपने शहर की ताज़ा ख़बरें और फ्री ई-पेपरडाउनलोड करें
पाली। रोहट क्षेत्र के भाकरीवाला, विश्नोइयों की ढाणी व सांवलता खुर्द गांव में 10 मृत व तीन घायल राष्ट्रीय पक्षी मोर मिले। बर्डफ्लू से मौत होने का अंदेशा जताया जा रहा है। जांच के लिए सैंपल भोपाल भिजवाए गए हैं तथा घायल तीन मोरों को जोधपुर भेजा गया। जांच रिपोर्ट आने के बाद ही स्थिति स्पष्ट हो सकेगी कि मोरों की मौत बर्डफ्लू से हुई या मोरों तक भी जानलेवा कोरोना पहुंच गया है।
ज्ञात रहे कि रोहट क्षेत्र में पिछले कई दिनों से लगातार मोरों की मौत हो रही हैं, लेकिन मौत का कारणों का अभी तक जिम्मेदार पता नहीं लगा सके। इधर राष्ट्रीय पक्षियों की मौत को लेकर वन्यजीव प्रेमियों में भी रोष हैं। वन्यजीव प्रेमी व विश्नोई समाज के लोग ढाणी में धरने पर बैठ गए। कुछ देर बाद वन विभाग की टीम, एडीएम ललित मीणा, तहसीलदार प्रवीण चौधरी आदि अधिकारी मौके पर पहुंचे। विश्नोई टाइगर फोर्स के जिलाध्यक्ष भेराराम विश्नोई, कानाराम विश्नोई ने उनके समक्ष मोरों की मौत को लेकर रोष जताया । मोरों के शवों को भेजा भोपालप्रथम दृष्टया बर्ड फ्लू से मोरों की मौत होने की आशंका जताई जा रही हैं। पशुपालन विभाग के संयुक्त निदेशक डॉ चुक्रधारी गौतम ने जिला रोग निदान केन्द्र पाली डॉ इन्द्रप्रकाश वागोरिया को डॉ बलदेवराम, पशु चिकित्सा सहायक बाबूलाल को टीम के साथ भेजा। उन्होंने मोरों के शवों को आइस बॉक्स में पैक कर जांच के लिए भोपाल के लिए रवाना किया।
150 से अधिक मोरों की मौत, वनविभाग पर लापरवाही का आरोप
वन्यजीव प्रेमियों की माने तो रोहट क्षेत्र में पिछले कई दिनों से लगातार मोरों की मौत हो रही हैं। उनका कहना है कि अभी तक करीब 150 मोर मरे रहे हैं। उन्होंने आरोप लगाया कि यह आंकड़ा वन विभाग की लापरवाही के कारण बढ़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn